FI Euroopan unionin virallinen lehti L 66/1

KOMISSION TÄYTÄNTÖÖNPANOASETUS (EU) 2017/428,

annettu 10 päivänä maaliskuuta 2017,

perusaineen savella rikastettu hiili hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,

sekä katsoo seuraavaa:

(1) Asetuksen (EY) N:o 1107/2009 23 artiklan 3 kohdan mukaisesti komissio vastaanotti 18 päivänä toukokuuta 2015 yritykseltä Ets Christian Callegari hakemuksen savella rikastetun hiilen hyväksymiseksi perusaineena. Hakemuksen mukana toimitettiin 23 artiklan 3 kohdan toisen alakohdan mukaisesti vaadittavat tiedot.

(2) Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin 6 päivänä heinäkuuta 2016 (2). Komissio esitti tarkastelukertomuksen (3) ja tämän asetuksen luonnoksen pysyvälle kasvi-, eläin-, elintarvike- ja rehukomitealle 7 päivänä lokakuuta 2016 ja sai ne valmiiksi komitean 24 päivänä tammikuuta 2017 pidettyä kokousta varten.

(3) Hakijan toimittama asiakirja-aineisto osoittaa, ettei savella rikastetulle hiilelle ole ominaista hormonitoimintaa häiritsevä, neurotoksinen tai immunotoksinen vaikutus eikä se ole huolta aiheuttava aine. Sitä ei saateta markkinoille kasvinsuojeluaineena eikä sitä myöskään käytetä ensisijaisesti kasvinsuojelutarkoituksiin, mutta se on silti hyödyllinen kasvinsuojelussa tuotteessa, joka koostuu kyseisestä aineesta ja vedestä. Näin ollen sitä on pidettävä perusaineena. Savella rikastettu hiili on hiilen, sellaisena kuin se on määritelty komission asetuksessa (EU) N:o 231/2012 (4), ja bentoniitin, sellaisena kuin se on määritelty komission täytäntöönpanoasetuksessa (EU) N:o 1060/2013 (5), seos rakeina.

(4) Tehdyistä tutkimuksista on käynyt ilmi, että savella rikastetun hiilen voidaan yleisesti olettaa täyttävän asetuksen (EY) N:o 1107/2009 23 artiklassa säädetyt vaatimukset erityisesti niiden tutkittujen käyttötarkoitusten osalta, jotka luetellaan komission tarkastelukertomuksessa. Näin ollen on aiheellista hyväksyä savella rikastettu hiili perusaineeksi.

(5) Asetuksen (EY) N:o 1107/2009 13 artiklan 2 kohdan sekä 6 artiklan mukaisesti ja ottaen huomioon nykyisen tieteellisen ja teknisen tietämys hyväksyntään on kuitenkin tarpeen sisällyttää tiettyjä edellytyksiä, jotka täsmennetään tämän asetuksen liitteessä I.

(6) Siksi asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (6) liitettä olisi muutettava.

(7) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Perusaineen hyväksyminen

Hyväksytään liitteessä I määritetty aine savella rikastettu hiili perusaineeksi kyseisessä liitteessä vahvistetuin edellytyksin.

2 artikla

Täytäntöönpanoasetuksen (EU) N:o 540/2011 muuttaminen

Muutetaan täytäntöönpanoasetus (EU) N:o 540/2011 tämän asetuksen liitteen II mukaisesti.

3 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä maaliskuuta 2017. Komission puolesta Puheenjohtaja Jean-Claude JUNCKER

(1) EUVL L 309, 24.11.2009, s. 1.

(2) EFSA (Euroopan elintarviketurvallisuusviranomainen), 2016. Technical report on the outcome of the consultation with Member States and EFSA on the basic substance application for clayed charcoal for use in plant protection as a protectant in grapevines. EFSA supporting publication 2016:13(7):EN-1061. 28 s.

(3) http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

(4) Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

(5) Komission täytäntöönpanoasetus (EU) N:o 1060/2013, annettu 29 päivänä lokakuuta 2013, bentoniitin hyväksymisestä kaikkien eläinlajien rehun lisäaineena (EUVL L 289, 31.10.2013, s. 33).

(6) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

LIITE I Nimi, tunnistenumero IUPAC-nimi Puhtaus (1) Hyväksymispäivä Erityiset säännökset Savella rikastettu hiili CAS-numero 7440-44-0 231-153-3 (Einecs) (aktiivihiili) CAS-numero 1333-86-0 231-609-9 (Einecs) (hiilimusta) CAS-numero 1302-78-0 231-108-5 (Einecs) (bentoniitti) Ei saatavilla Hiili: asetuksen (EU) N:o 231/2012 mukaisesti vaadittu puhtaus Bentoniitti: täytäntöönpanoasetuksen (EU) N:o 1060/2013 mukaisesti vaadittu puhtaus 31. maaliskuuta 2017 Savella rikastettua hiiltä on käytettävä savella rikastettua hiiltä koskevan tarkastelukertomuksen (SANTE/11267/2016) päätelmiin ja erityisesti sen lisäyksiin I ja II sisältyvien erityisten edellytysten mukaisesti. (1) Lisätietoja perusaineen tunnistuksesta, spesifikaatiosta ja käyttötavasta annetaan perusainetta koskevassa tarkastelukertomuksessa.